Maleaki 1 | Beibele Inthaneteng | Phetolelo ya Lefase le Lefsa
1 Molaetša o matla šo:
Lentšu la Jehofa+ leo a le boletšego ka Maleaki mabapi le Isiraele še le:
2 “Ke le ratile,”+ o re’alo Jehofa.
Lena la re: “O re ratile bjang?”+
“Na Esau e be e se mogolo wa Jakobo?”+ o re’alo Jehofa. “Eupša nna ke ratile Jakobo,+
3 Esau+ yena ke mo hloile; ka dira dithaba tša gagwe mašope+ gomme naga ya gagwe ka e dira gore e dulwe ke diphukubje tša lešoka.”+
4 “Baedomo ba re: ‘Re šwalalantšwe, eupša re tla boa gomme re tsošološe mašope,’ se ke seo Jehofa wa madira a se boletšego a re: ‘Bona ba tla aga; eupša nna ke tla phušola.+ Ditšhaba di tla ba bitša “selete sa ba kgopo” le “setšhaba seo Jehofa a se galefetšego+ go ya go ile.”
5 Mahlo a lena a tla bona seo gomme lena le tla re: “Eka Jehofa a ka godišwa seleteng sa Isiraele.”’”+
6 “‘Morwa yena o godiša tatagwe;+ ge e le mohlanka o godiša mong wa gagwe.+ Ge e ba ke le tatago lena,+ gona kgodišo yeo e ntshwanetšego e kae?+ Le gona ge e ba ke le Mong wa lena yo Mogolo, gona poifo e ntshwanetšego e kae?’+ Ke seo Jehofa wa madira a le boditšego sona, lena baperisita bao ba nyatšago leina la gagwe.+
“‘Lena le itše: “Leina la gago re le nyaditše bjang?”’
7 “‘Ka go tliša senkgwa se se šilafetšego aletareng ya ka.’+
“‘Lena la re: “Re go šilafaditše ka’ng?”’
“‘Ka ge le re: “Tafola+ ya Jehofa e a nyatšega.”+
8 Le ge le tliša phoofolo e foufetšego gore e be sehlabelo le re: “Ga se phošo.” Le ge le tliša phoofolo e hlotšago goba e babjago le re: “Ga se phošo.”’”+
“Hle di išetšeng mmuši wa lena. Na o tla le thabela goba a le amogela ka botho?” o re’alo Jehofa wa madira.
9 “Anke le phophothe*+ go Modimo gore a re gaugele.+ Se se dirilwe ke seatla sa lena. Na Modimo o tla amogela le ge e le mang wa lena ka botho?” o re’alo Jehofa wa madira.
10 “Ke mang mo go lena yo a kago tswalela mejako?+ Le ka se goletše mello lefeela aletareng ya ka.+ Ga le nkgahle,” o re’alo Jehofa wa madira, “e bile ga ke thabišwe ke dibego tše di tšwago diatleng tša lena.”+
11 “Leina la ka le tla godišwa ditšhabeng go tloga ka bohlabela go fihla ka bodikela,+ mafelong ohle leina la ka le tla thuntšhetšwa muši+ wa dihlabelo le go ntšhetšwa dineo tše di hlwekilego;+ gobane leina la ka le tla godišwa ditšhabeng,”+ o re’alo Jehofa wa madira.
12 “Fela le nkgoboša+ ge le re: ‘Tafola ya Jehofa e šilafetše, le dibego tše di lego go yona ke dijo tše di nyatšegago.’+
13 Le itše: ‘E fo ba go itapišetša lefeela gakaakang!’+ Le bile le nkgelela dibego tšeo,” o re’alo Jehofa wa madira. “Le tlišitše dibego tša tše di utswitšwego, tše di hlotšago le tše di babjago.+ Na di ka nthabiša ge di le ka seatleng sa lena?”+ o re’alo Jehofa.
14 “Go rogakilwe yo e rego mola mohlapeng wa gagwe go na le phoofolo ya tona e phetšego gabotse e bile a enne go direla Jehofa sehlabelo ka yona, fela a mo direla ka e fokolago.+ Gobane ke nna Kgoši e kgolo,”+ o re’alo Jehofa wa madira, “e bile leina la ka le tla boifša ditšhabeng.”+
^ Phetolelo ya lentšu ka lentšu e re, “le nolofatše sefahlego.”
mailto:?body=Bala Beibele Inthaneteng%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D39%26Chapter%3D1%26wtlocale%3DSE%26srcid=share⊂ject=Bala Beibele Inthaneteng